**Годишна програма за развитие за 2024година**

****

**Годишна програма за развитие на читалищната дейност на НародноЧиталище”Възпитател-Кесарево 1895”**

**с.Кесарево общ. Стражица за 2024година**

**ВЪВЕДЕНИЕ**

Годишната програма за развитие на читалищната дейност се създава в изпълнение на чл.26 от ЗНЧ. Читалищата се приемат, като социален фактор за интеграция на различни групи - деца, младежи, възрастни. Те са център, в който българските традиции и обичаи се предават от поколение на поколение, център за информация и комуникации, център, в който има място за всеки независимо от неговата възраст, пол, социална, етническа и партийна принадлежност.

За изпълнение на стратегията е необходимо взаимодействие на всички представители на обществото, както и непрекъснат обмен между тях.

**Стратегически цели на читалището.**

Читалищата са първите културни институти в България, създадени още преди Освобождението. Те са изконни носители на българския дух и култура през вековете. Нашето читалище носи в себе си нематериалното културно наследство, традиции, образование, възпитание и благотворителност, които са в основата на читалищната дейност в полза на обществото. Негова задача е да откликва на нуждите на местното население, като приоритетно да работи с и за подрастващото поколение, да участва активно в обществения живот и да бъде притегателен културно-образователен и информационен център.

Стратегическите цели на читалището са да задоволява потребностите на населението свързани с културните, информационни, социални и граждански функции.

* развитие и обогатяване на културния живот, социалната и

образователна дейност в населеното място

* запазване на националните и местни традиции и обичаи
* възпитаване и утвърждаване на националното

самосъзнание

* осигуряване на достъп до информация

За постигането на тези цели, съгласно ЗНЧ читалището е обвързано

с дейности като:

1. Поддържане и обновяване на библиотечния фонд на библиотека

2. Развиване и подпомагане на любителското художествено

творчество

3. Организиране на празненства, чествания, концерти и

други дейности, насочени към местната общност

4. Събиране и разпространяване на знания за родния край

5. Съхраняване и обогатяване на сбирката за битовия кът

6. Предоставяне на компютърни и интернет услуги

1. **Приоритетни задачи на читалището за предстоящата 2024 г.**

През 2024 г. развитието на читалищната дейност на НЧ”Възпитател-Кесарево1895” ще продължи в изпълнение на следните основни задачи и дейности:

1. Основни задачи:

- да опазва културно-историческото наследство и националните традиции.

Като подпомага и популизира краеведски творци, допитва се до по-възрастни хора и записва разказите им за историята , живота и традициите на селото.

- да спомага изграждането на ценностната система у децата и младежите.

Като се опитва да ги върне, въпреки технологиите и глобализацията,към книгите ,да ги научи да се вълнуват от допира с тях и мириса им. Да ги запознае с позабравената в този съвременен свят история на дедите им, с техния бит и култура . . мисия на читалището е да приобщи децата към средата на библиотеката , да ги запознае с пъстрия свят на книгите,да провокира интересът им към литературата ,изкуството и познания в различни области на науката.

- да поддържа и обогатява материалната си база,спрямо нуждите,колкото е възможно,въпреки обстоятелствата и поскъпващия живот.

- да развива ползотворно сътрудничество между читалищата на територията на общината.

- да поддържа активно партньорство с общинската администрация,културните институции и бизнеса за взаимопомощ.

- да популяризира социални и културни дейности, които да отговарят на различни обществени потребности.

2. Основни дейности:

2.1. Библиотечна дейност:

- обновяване на библиотечния фонд в зависимост от читателските интереси.

Всяка година участие в проекти и когато е възможно закопуване нужната за момента литература.

- подобряване дейността на библиотеката, съобразена с интересите и нуждите на населението, чрез различни форми на културно- масова работа.

Представяне на презентации,предоставяне достъп до компютрите в залата, разнасяне на книги по домовете на възрастите читатели и др.

- осъществяване на изложби, свързани с бележити дати и годишнини на личности и събития от местен, регионален и национален характер.

изложби на тематични рисунки ,мартеници,сурвакници на децата представяне на книги на наши автори.Рецитали за деня на Ботев,Левски , на славянската писменост , на народните будители и др.

* 1. Културно-масова дейност:
* осъществяване на културният календар

* провеждане на мероприятия, свързани със съхраняването

на местни традиции и обичаи.

Това са: -„Йордановден” „Бабин ден”, „Трифон Зарезан”, „Баба Марта”,”Лазаров ден”,Шарен велик ден”и др.Всяка година да добавят обичаи които не са толкова популярни, да се представят на повече съселяни.Затова да се правят на открито.

* участие в мероприятия на общинско, регионално и национално

ниво.

Участие във всеки фолклорен и кулинарен фестивал ,който може финансово да си позволи.Обикновено нещата се случват с помощта на приятели и семействата ни /така се осигурявава транспорт „безплатно”.

2.3. Любителско художествено творчество:

- развитие и подпомагане дейността на съществуващите самодейни групи, състави и клубове

Отново по същия начин с приятели .

-разкриване на нови форми на любителско творчество

2.4. Подобряване финансовото състояние на читалището чрез:

- осъществяване на контакти с личности и фирми за набиране на допълнителни средства за по-активно участие

- увеличаване броя на членовете на читалището

- проекти и програми

- дарения

**II. Анализ на ресурсите- 2023- г.**

1.Брой на жителите в населеното място – 900

2.Брой на регистрирани читалищни членове- 53

Дейности:

А. Библиотечна дейност:

Библиотечен фонд

- 12 157 библиотечни единици до дата на изготвяне на програмата

- Спечелен проект книги „Българските библиотеки-съвременни центрове за четене и информираност”2023г /книгите все още не са получени/

До този момент потребителите в библиотеката са 45 като от тях 28 са деца до 14годишна възраст.

Информационна система

- по програма”Глобални библиотеки- България”

- компютърни конфигурации - 5 бр.

- ксерокс -1 бр.

- мултимедия- 1 бр.

- посещения в компютърната зала- 32 ползватели

Б. Развитие на любителското художествено творчество:

1. Певческа група с фолклорна насоченост.

Певческа група „Росна китка”

2.Самодейна група за народни обичаи и наричания- възпроизвежда местните обичаи и празници-„Йордановден” „Бабин ден”, „Трифон Зарезан”, „Баба Марта”,”Лазаров ден”,Шарен велик ден”и др.

**Национални, регионални и общински участия с вокална група и са модейната група:**

Пъстър великден 2023г с.Балканци онлайн конкурс3-то място -велкденска украса

Празник на „Лопуша „Бряговица- награда в раздел тестени изделия

Фолклорен празник „Върбица празнува – празник на дрипавата баница”награда – най-традиционна баница.13.05.2023г.

Дванадесети песенен празник „Еньовче”2023годинагр.Стражица –участие на ПГ”Росна китка”21.06.2023г.

Седемнадесети „Национален Петропавловски събор на народното творчество 2023”24.06.2023г.

„Национална фолклорна среща „Автентичност и съвремие” 2023”гр.Попово – диплом за второ място ПГ”Росна китка” , диплом за второ място индив. Изпълнение Росица Арсова и ваучер за безплатно участие във Фестивал на изкуствата «С ритъма на морето» Албена-09.07.2023г

Фестивал на изкуствата «С ритъма на морето» Албена-27.08.2023г-участие ПГ”Росна китка”.Първо място.

- Фестивал на „Житената питка”гр.Стражица14.10.2023г.

Участиe с певческа група „Росна китка”в категория VI НФФ” Фолкстраж”2023 с музика , песни и танци на мегдана

-Пресъздаване обичай” в категория „Никой не е по- голям от хляба”-Петков ден-св. Петка Търновска – Първа награда

-Участие в кулинарен конкурс „Житената питка”

**Организирани на местно ниво с вокална група и самодейната група:**

- Бабин ден на открито: Баба акушерка бабува на младите булки из селото. Хумористична заигравка /скеч/ на открито

-Бълг. Мартен.-традиции и красота -изложба базар гр. Стражица от 28.02.2023г

-Баба Марта раздава мартеници в детска градина „Калинка”, Основно училище и на съселяни по улиците за здраве.

Всички мартеници си изработваме сами .Правим импровизирано ателие ,всеки носи материали каквито има и още след нова година започваме с подготовката.

- Трети март: Честване Трети март с възпоменание на паметниците в църковния двор

- Лазаров ден”:С деца и със съдействие на техен учител от училището обиколихме домовете с песни за здраве и берекет

- Шарен велик ден:В градинката която се намира непосредствено до центъра на селото с децата от ОУ”Н.Райнов боядисвахме яйца на Велики Четвъртък

- Св.Марина/Аязмото/На 17.07.2023година съвместно с Кметство с.Кесарево , Община Стражица.С присъствието на Иеромонах Димитрий , Отец Райко, Отец Николай ,Отец Димитър и други от нашата Епархия беше отслужена Света литургия и водосвет за здраве,освещаване на курбан с участието на ПГ”Росна китка”.

**Организирани мероприятия от библиотеката:**

- 2 април-Международен ден на детската книга”-Маратон на четенето 2023 - Походът на книгите 2023”

Конкурс „Кукери”онлайн гр.Българово

Четене на „Приказки в рими” от А.Жекова в ДГ”Калинка 04.04.2023г.

-Каралийчеви дни участие с „Драматизация по приказка на Н.Райнов 19.05.2023г.от театрална група „Безценни камъчета”представиха „Зайовата къща”

„Еньовден” - бранене на билки ,плетене на венци с деца от село-24.06.2023г.

-Участие проект„Българските библиотеки-съвременни центрове за четене и информираност”2023 г,

1-ви юни-Организирано мероприятие с развлекателни игри на децата за празника на детето – В днешния глобален свят изпълнен с технологии ,решихме да покажем на децата как сме се забавлявали ние как се играе на ластик и чертанка имаше още игри с топка и рисуване с цветни тебешири по плочките пред читалището.

Надяваме се следващата 2024 година не само да представим но да доразвием всички празници и обичаи от културния календар и да добавим нови .Да бъдем по-ползотворни от тази и минали години.

**III .Финансиране през 2023 година:**

Субсидия /до 31.10./ - 40 660.00 лв.

Чл.внос / до този момент/ - 34.00 лв.

**2.11.2023г. Председател:…………………….**

**/Стефка Бейкова/**

**Народно Читалище“Възпитател-Кесарево 1895“**

**Културен календар2024г.**

|  |  |  |  |
| --- | --- | --- | --- |
| **№** | **дата** | **Празник-обичай** | **Място на събитието** |
| **1** | 06.01.2024г | Йордановден-църковен празник-служба в църквата и хвърляне на кръста във водите на Стара река . | църквата Св.Димитър и реката. |
| **2** | 21.01.2024г | Съвместно с клуба на пенсионера пресъздаваме обичая“Бабуване-къпане на бебе“ | Клуба на пенсионера |
| **3** | февруари | Работилничка на баба Марта.За всички желаещи. | НЧ“Възпитател |
| **4** | 10.02.2024г. | Св.Харалампий Магнезийски разиграване на обичай | По възможност в гадинката на центъра.При лошо време в битовия кът на Читалището |
| **5** | 14.02.2024г | “Трифон Зарезан“Съвместно с КП“Здравец и Кметството пресъздаваме обичая като зарязваме лозите. | Общоселски празник – на лозята и след това на площада. |
| **6** | 01.03.2024г. | Баба Марта в ЦДГ”Калинка”, ОУ”Н.Райнов”  Институции и всички съграждани срещнати от баба Марта | ЦДГ”Калинка”, ОУ”Н.Райнов”  Институции и всички съграждани срещнати от баба Марта |
| **7** | 03.03.2024г. | Честване на празника в двора на църквата пред паметника на загиналите войници. | Двора на църквата „СВ.Димитър” |
| **8** | април | Месец април –международен празник на детската книга.Литературно четене и запознаване на децата от първи клас с вълшебството на книжките. | библиотеката на читалището |
| **9** |  | „Лазаров ден“заедно с деца в народни носии от ОУ“Н.Райнов“,  посещаваме домовете с песни за здраве и берекет. | По домовете |
| **10** | Велики четвъртък | Великден“На Велики четвъртък преди Възкресение Христово с деца от ОУ“Н.Райнов“,боядисваме яйца ,събрани на Лазаров ден. | В гадинката до центъра на селото |
| **11** | 06.05.24 | Гергьовден“Заедно с КП“Здравец“излизаме сред природата където правим трапеза и качиме люлка на която се люлеем за здраве . | Сред природата |
| **12** | 02.06.24 | 2 юни „Ден на Ботев“-рецитал на ученици от ОУ“Н.Райнов“ | ОУ“Н.Райнов |
| **13** | 08.07.24 | Св.Прокопий Кесарийски покровител на пчелите .Разиграване на обичая. | В гадинката до центъра на селото |
| **14** |  | “Св.Марина“-Прави се курбан за здраве на Аязмото Св.Марина | Аязмото |
| **15** | 26.10.24 | .”Св.Димитър”/Димитровден/- празник на с.Кесарево. Празнична програма съвместно с КП”Здравец” | площада |
| **16** | декември | Работилничка на дядо Коледа.Всеки който желае може да се включи | НЧ“Възпитател |
| **17** | декември | -Коледна изложба на детски рисунки и сурвакници . | НЧ“Възпитател и ОУ“Н.Райнов” |

2.11.2023г. изготвил:Стефка Бейкова

с.Кесаревоe-mail [ncvazpitatel@abv.bg](mailto:ncvazpitatel@abv.bg)